Curtina de Urtijëi

La **Curtina de Urtijëi** ie adum cun la curtina da Sacun una dla doi curtines dl chemun y dla pluania de Urtijëi. La curtina ie a man drëta dl ruf de Val d'Ana. Tla curtina iel da vijité fòsses de persunalitëies ma ncé fòsses che ie monumënc fac da artisć de Gherdëina.

## Storia
Zacan canche l ne fova mo deguna curtina te Gherdëina messovi purté i morc a Gudon y pona plu tert a Laion. D'inviern univi tenii te tublà chinche la stredes fova deventedes miëures d'ansciuda.

La curtina fova spartida te doi pertes; la pert plu bassa, dita *vedla curtina* cun n mur aut ntëurvia, y la pert nueva plu auta, dita *nueva curtina*, che fina via cun na pert curida cun lojes.  Ti ani 1970  ie ruveda lepro na terza pert plu a urient.

## Vedla curtina
La vedla curtina ie chëla plu basa dl viëres de uzidënt, dan la dlieja de Sant'Ana. Tl 1862 canche l fova mé la vedla curtina, à l chemun lascià fé n gran mur ntëurite cun de bela nisces. N chël an ai 16 de nuvëmber à l chemun patron dla curtina nce metù su n regulamënt de curtina cun 32 ponc. L regulamënt da liejer tl Calënder de Gherdëina udova dant che la nisces fossa vendudes al incant ma mé a patrons de n mesc a Urtijëi. Pra uni niscia fova tla tiëra de curtina daujin na lerch per suplì l mort dla familia.

## Nueva curtina
Cun la nueva curtina iel stat fat su tl 1894/1895 n gran port cun 11 nisces per la majera families de Urtijëi. La niscia zentrela fova per i prevesc y l susot ova n afrësch de Josef Moroder da Jumbiërch. Chësta niscia ne dal nia plu ajache l ie unit fat ora n passaje per la pert de curtina plu nueva a urient.

## Nisces tl port
La nisces tl port ie, danter l'auter, da man ciancia la familia Martiner cun n bel Crist tl orto di ulives de Hermann Moroder da Jumbiërch, na niscia dla familia Runggaldier da Passua, la Familia Moroder Lenert, La familia Purger y la familia Insam Prinoth. 

Martiner.jpg|Fosa dla familia Martiner. Scultura de Herman Moroder.
Christus curtina.jpg|Familia Moroder de Lenert. Crist de Ludwig Moroder.
Pieta-Purger.jpg|Familia Purger, scultura miërmul de Giuani Batista Moroder.
Grabsengel.jpg|Familia Insam Prinoth, scultures de lën de Giuani Batista Moroder.


## Ultima curtina
Chësta curtina ie stata metuda su permò tl 1972 do n proiet de Gottfried Moroder. Do la lojes dla *curtina nueva* ie states fabrichedes autra lojes  per families dal muet o mpurtantes dl luech. Tla pert plu a uriënt fina via la curtina cun na sort de pelda/capela per i prevesc dla pluania. Tl an 2000 ie la curtina mo n iëde stata ngrandida dl viëres de nord y fineda via cun nueva loges. 

## Curtina di protestanc
Do l presbitere dla dlieja de Sant'Ana tla *curtina nueva* fova fin al an 2000 ca. n toch de curtina, cun tiëra nia benedida, stlut via da na sief y n ciancel de fiër,  ulache fova suplii i protestanc. Un de chisc fova Ludwig Norman-Neruda che fova tumà ju dal crëp di cin dëic y mort ai 11 de setëmber 1898. La sepultura ova pona fat l vëscul de Norwich tla curtina de Urtijëi. L sas de curtina de Norman Neruda ie pona stat spustè sul mur dla dlieja de Sant'Ana ulache l ie mo da udëi.

Ora de curtina univa supii ence chë morc dala pest tl 1636 percioche i ne tachëss nia chiche jiva te curtina 

## Monumënc

Familie-Hofer.jpg|Relief de lën, niscia dla familia Hofer.
Christus-Levisc-Antone-Insa.jpg|Crist de Levisc Antone Insam.
Grabstein JB Moroder St. Ulrich Gröden detail.jpg|Angiul de miermul de Giuani Batista Moroder.
Grabstein Josef Moroder Lusenberg.jpg|Fòssa de Josef Moroder da Jumbiërch.
Hans-Pescosta.jpg|Pelda n lecurdanza de Hanns Pescosta.
Normannerudagrab.jpg|Plata de fòssa de Ludwig Norman Neruda.
Jakob-Crepaz-Portrait.jpg|Cë de Jocl Crepaz dl mut Carlo Crepaz.
Trenker family grave - Urtijëi - 02.jpg|Detail dla crëusc dla familia Trenker.


## Curtina di saudeies
A man ciancia, sëura mur dla segonda curtina te pra de bera Matie dl Roder, ie stata fata do la prima viëra la curtina di saudëies. Bele ntan la viëra y do la viëra per gauja dla spanuela univa ilo suplii saudëies ora de curtina per la masra pert rusc i perjunieres taliani. Pra uni fossa ti fove-1 uni metù na crëusc russa de lën cun trëi traviërses, sainsom na pitia traviërsa, po na majera y jape una dejbiech. Plu tert ie chësta fosses unides sievedes ite cun n mur de sas cun na gran crëusc sëuravia y sotvia na eguia de porfir scarpeleda da Giuani Batista Moroder. Ntan la segonda viëra univa ilo suplii saudëies tudësc che muriva ti lazarec y nce braces i giames taiëdes ai malei. Tl 1956 ie chësta curtina unida desfata do che i osc di saudëies suplii ie stac menei te autra curtines di saudëies.

## Fòsses de personalitëies
N valguna dla personalitëies de Urtijëi suplides te curtina. Danter chëstes ie sënz'auter la fòssa de Luis Trenker la plu vijiteda dai seniëures.
* Jacob Crepaz 
* Pepi Martiner
* Franz Moroder y Rudolf Moroder
* Jumbiërch
* Ludwig Moroder
* Ludwig Norman Neruda 
* Hans Pescosta 
* Luis Trenker
* Batista Vinatzer (1912–1993),

## Notes


## Autri cunliamënc